b'\n_START_ARTICLE_\nHirvikoski (koski)\n_START_PARAGRAPH_\nHirvikoski on koski Loimijoessa Loimaa Hirvikoskella.\n_START_SECTION_\nLahkomyllyjen aika\n_START_PARAGRAPH_\nHirvikoskessa on ollut myllyj\xc3\xa4 ainakin jo 1600-luvulla ja edelleen 1700-luvulla. My\xc3\xb6s vesisaha mainitaan 1600-luvulla. Osakkaina n\xc3\xa4iss\xc3\xa4 olivat l\xc3\xa4heisen Hirvikosken kyl\xc3\xa4n talot.\n_START_SECTION_\nA. W. Wahren myllyoikeuksien vuokraajana\n_START_PARAGRAPH_\nVuonna 1857 Hirvikosken kaksi mylly\xc3\xa4 vuokrasi 50 vuodeksi A. W. Wahren, joka jo aiemmin oli perustanut Loimijoen yl\xc3\xa4juoksulle Jokioisiin Jokioisten verkatehtaan ja siit\xc3\xa4 yl\xc3\xa4virtaan nykyisen Forssan alueelle Forssan puuvillatehtaan. Loimaalla Wahren tyytyi kuitenkin vain rationalisoimaan myllyjen toimintaa ja myi myllyjen vuokraoikeudet vuonna 1882.\n_START_SECTION_\nLoimaan naulatehdas, Ferraria ja Ovako\n_START_PARAGRAPH_\nVuonna 1886 aloitettiin rakennusty\xc3\xb6t ja koskeen perustetun Loimaan naulatehtaan tuotanto k\xc3\xa4ynnistyi 1887. Vuonna 1888 perustettiin my\xc3\xb6s Hirvikoskesta pari kilometri\xc3\xa4 yl\xc3\xa4virtaan sijainneeseen Vesikoskeen Vesikosken mylly- ja naulatehdas. Kun Vesikosken naulatehdas 1903 paloi, kummatkin tehtaat osti tamperelainen Ferraria, joka pian hankki itselleen my\xc3\xb6s Jokioisten naulatehtaan jokioisissa ja keskitti toimintansa Loimaalle ja Jokioisiin. Hirvikoskella tuotanto jatkui aluksi kettingin ja sittemmin vuonna 1908 tapahtuneen s\xc3\xa4hk\xc3\xb6ist\xc3\xa4misen ja uuden tiilisen tehdassrakennuksen rakentamisen j\xc3\xa4lkeen  my\xc3\xb6s hevosenkenk\xc3\xa4naulojen ja metalliverkkojen valmistuksena. 1920-30-luvuilla kettingintuotanto jatkui. Toisen maailmansodan j\xc3\xa4lkeen tehdasta omistivat vuosina 1951-1997 Fiskars ja sitten vuoteen 1993 Ovako ja t\xc3\xa4m\xc3\xa4n j\xc3\xa4lkeen Ofa.'